ગુજરાત વિધાનસભાની ચૂંટણી નજીક છે, આરોપ-પ્રત્યારોપ અને પક્ષપલટાની ઘટનાઓની હારમાળા શરૂ થઇ ગઇ છે. પક્ષપલટો કરનાર નેતાઓની યાદીમાં કોંગ્રેસ નેતા વિજય કેલ્લાનું નામ ઉમેરાયું છે. વિજય કેલ્લાએ બુધવારે કોંગ્રેસમાંથી રાજીનામું આપી દીધું હતું. તેમણે કહ્યું હતું કે, વિકાસ અંગે આગંળી ચીંધવાથી શું કોંગ્રેસ સજીવન થઇ જશે? માધવસિંહની ખામ થિયરીથી કોંગ્રેસને નુકસાન થયું હતું. આ જ થિયરી ભરતસિંહે નવા સ્વરૂપે લાગુ કરી છે. કોંગ્રેસ હવે સંપૂર્ણ રીતે જર્જરિત થઇ ગઇ છે. તેમણે કોંગ્રસે પક્ષ પર આવા અનેક પ્રહારો કર્યા હતા. વિજય કેલ્લાએ કોંગ્રેસના પ્રદેશ પ્રમુખ ભરતસિંહ સોલંકીને પત્ર લખી રાજીનામાની જાહેરાત કરી હતી.